Page:Three Scotch songs.pdf/4

 

Out o'er yon mountain and o'er yon lang muir,

There lives a young lassie o' twenty and twa,

And aft I hae ca'd at her auld mithers door,

To try for to wile my dear Mary awa;

But aye she'll say, which maks me so eerie,

I winna, I canna say weel yes or no

In love I'll prove aye true to my dearie,

Although now I munna lad Bundle and Go,

Yestreen at the gloaming beside the haw tree.

While the wee bits o' birdies were making their mane

Wha but the dear lass wi' the blue rolling e'e,

Out o'er the green meadows came tripping her lane

The rose, that blows it wasna sae bonny,

Sae rare sae fair, like twa that did glow,

In hue, sae true are the cheeks o' my honey,

That fain I would hae for to Bundle and Go.

Her saft hair loose on her bare neck like snaw,

Mair white than the lillie that grows on the lea,

But the smile that she gied was the sweetest o' a’.

That glanc'd frae the blink o’ her bonny blue e'e;

Nae care, nae guile, was seen in my Mary,

Nor vain, to pain, my love that did glow,

Her heart to part, and leave Castlecarry.

It whispered refusal to Bundle and Go.

I clasped the dear lasssie, beside the haw bush.

Her sweet cherry lips I kiss'd mony times weel,

While haftlins consenting, a red rosy blush,

It made me believe her heart it was leal;